Bashir Dalhatu
Bashir Dalhatu (an haife shi 12 Nuwamba,shekara ta alif ɗari tara da arbain da  tara 1949A.c), Lakabinsa Wazirin Dutse, ɗan Najeriya ne kuma ɗan siyasa.

Tarihin Rayuwa 
An haifi Bashir Dalhatu a Dutse ranar 12 ga Nuwamba, 1949. Ya halarci Kwalejin Rumfa Kano daga 1963 zuwa 1967. A shekarar 1972, ya samu digirin farko a fannin shari’a daga Jami’ar Ahmadu Bello da ke Zariya, sannan aka kira shi lauya a shekarar 1973 kafin daga bisani ya karanci shari'a  a Landan. 

Ya yi aiki a gwamnatin jihar Kano a ma’aikatu daban-daban: Ma’aikatar ayyuka da safiyo ta jihar Kano da ma’aikatar noma, kafin daga bisani ya zama lauyan jiha a ma’aikatar shari’a. Daga baya ya kafa kamfanin BM Dalhatu & Co. a Kano. 

A shekarar 1993, Dalhatu ya yi aiki a gwamnatin rikon kwarya a matsayin sakataren sufuri da sufurin jiragen sama. Ya kuma yi aiki a gwamnatin Sani Abacha a matsayin ministan wutar lantarki da karafa daga 1993 zuwa 1997; kuma ministan harkokin cikin gida daga 1997 zuwa 1998, sannan ya auri diyar Abacha.  

A 2018, an kara masa girma daga Walin Dutse, ya gaji dan uwansa Muktar Muhammed a matsayin Waziri (babban mashawarcin sarki) na masarautar Dutse .  Dalhatu kuma shi ne karamin jakadan kasar Tunisiya.

Siyasa 
An zabe shi a dan majalisar wakilai ta 1978 wacce ta samar da Kundin Tsarin Mulki na 1979 . Yana daya daga cikin wadanda suka kafa jam’iyyar National Party Of Nigeria a tsakanin shekarar 1979 zuwa 1983, ya kasance mataimakin mashawarcin shari’a na kasa, mataimakin sakatare na jihar Kano, kuma sakataren jiha. 

Daga baya ya zama memba na zartaswa na Babban Taron Jam'iyyar Republican kuma shugaban kungiyar Tunanin yakin neman zaben shugaban kasa. Daga baya ya zama memba na jam'iyyar PDP,  kafin ya fice ya tsaya takarar gwamnan jihar Jigawa a karkashin jam'iyyar All Nigeria Peoples Party . 

A shekarar 2006, a adawa da Olusegun Obasanjo, Dalhatu ya kafa jam’iyyar Advanced Congress of Democrats, kafin daga bisani ya hade jam’iyyar da Action Congress of Nigeria, inda ya kasance sakataren kasa har sai da ya yi murabus a shekarar 2007, bayan da jam’iyyar ta ki shiga gwamnatin Umaru Yar’adua .

Kasuwanci 
Shi ne mataimakin shugaban gidan rediyon Freedom Nigeria, daya daga cikin shahararrun gidajen rediyo a Arewacin Najeriya. Ya zama Shugaban Kamfanin Cigaban New Nigeria a 2015.  Shi ne kuma Shugaban Kamfanin Highland Waters and Marketing Limited.

Ya kasance Memba, Hukumar Daraktoci a Hukumar Tashoshin Ruwa ta Najeriya kuma memba na kungiyar lauyoyi ta Najeriya da kuma kungiyar lauyoyi ta duniya .

karin bayani 

 Jihar Jigawa

manazarta 

Rayayyun mutane
Haihuwa 1949
Shafuka masu fassarorin da ba'a duba ba